Malý Javorník (Malé Karpaty, 584 m)

Malý Javorník () je vrch v pohorí Malé Karpaty. Leží nad mestom Svätý Jur, približne  západne od jeho centra. 

 Poloha 
Nachádza sa na juhovýchode pohoria, v geomorfologickom podcelku Pezinské Karpaty a jej časti Homoľské Karpaty. Vrch leží v Bratislavskom kraji, na území okresu Pezinok a v katastrálnom území mesta Svätý Jur. Najbližším sídlom je na východnom úpätí ležiace mesto Svätý Jur, južne sa nachádza Rača, západne Borinka a severovýchodne obec Limbach. Na vrchole stojí meteorologický radar, ku ktorému vedie cesta zo Svätého Jura.

 Opis 
Malý Javorník je súčasťou hlavného hrebeňa Malých Karpát a jeho identifikáciu uľahčuje radar na vrchole. Severovýchodne susedí Veľký Javorník (), severne Hviezda (), západne Svätý vrch () a juhovýchodne Jelení vrch ().Malé Karpaty – Bratislava. Turistická mapa. 1 : 50 000. Harmanec: VKÚ, a. s., 2000. Severné svahy odvodňuje Cúrsky a západné Červený potok do Maliny v povodí Moravy, juhozápadne pramení Vydrica, smerujúca do Dunaja a voda z východných svahov tečie potokom Javorník do Šúrskeho kanála a Malého Dunaja. Na severnom úpätí sa nachádza prírodná rezervácia Jurské jazero, patriaca spolu s vrchom do Chránenej krajinnej oblasti Malé Karpaty 

Na vrchole sa nachádza pracovisko družicovej a radarovej meteorológieZákladná charakteristika pracoviska, ktorého súčasťou je meteorologický radar, monitorujúci napríklad výskyt a intenzitu zrážok a búrkovej činnosti. Dňa 27. februára 2018 tu bol zaznamenaný arktický deň, najneskorší v Bratislave a okolí v histórii meraní.

 Výhľady 
Prevažnú časť vrcholu zaberá meteorologické pracovisko, no nesúvislý lesný porast v okolí umožňuje obmedzený, no zaujímavý rozhľad. Z vhodných lokalít sú viditeľné mnohé vrchy Malých Karpát, Borská a Podunajská nížina, pri priaznivých podmienkach vidieť na horizonte Tribeč, Pavlovské vrchy na Morave a juhozápadným smerom aj predhorie Álp.

 Prístup 
Nachádza sa neďaleko rázcestia Biely kríž a priamo na vrchol vedie prístupová cesta zo Svätého Jura. Vrcholová plošina je zastavaná pracoviskom meteorologického radaru SHMÚ, preto turistické trasy samotný vrchol obchádzajú.

 po  červenej značke (Cesta hrdinov SNP):
 zo severu z Pezinskej Baby cez rázc. Salaš
 od juhu z Kamzíka cez rázc. Biely Kríž
 po  žltej značke z Neštichu juhovýchodným svahom na rázc. Biely Kríž
 po  modrej značke:
 od východu z Neštichu na rázc. Salaš
 od západu z Borinky  na rázc. Biely Kríž

 Referencie 

 Pozri aj 
 Jurské jazero
 Veľký Javorník
 Homoľské Karpaty
 Pezinské Karpaty
 Zoznam vrcholov v Malých Karpatoch

 Externé odkazy 
 Poloha na turistickej mape

Kategória:Vrchy v Malých Karpatoch
Kategória:Vrchy v okrese Pezinok
Kategória:Svätý Jur
Kategória:Vrchy pod 1000 metrov na Slovensku